Source: http://eur-lex.europa.eu/LexUriServ/LexUriServ.do?uri=CELEX:32009D1001:RO:NOT
Timestamp: 2013-12-11 04:29:07+00:00
Document Index: 21143222

Matched Legal Cases: ['articolul 4', 'articolul 1', 'articolul 20', 'articolul 4', 'articolul 6', 'articolul 4', 'articolul 6', 'articolul 4', 'articolul 11', 'articolul 4', 'articolul 4', 'articolul 4', 'articolul 4']

EUR-Lex - 32009D1001 - RO
32009D1001
Decizia Comisiei din 22 decembrie 2009 de adoptare, în temeiul Directivei 92/43/CEE a Consiliului, a celei de-a treia liste actualizate a siturilor de importanță comunitară pentru regiunea biogeografică Macaronezia [notificată cu numărul C(2009) 10414]
JO L 344, 23.12.2009, p. 46-55 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
Ediţie specială în limba croată capitol 15 volum 007 p. 274 - 283
a documentului: 22/12/2009
sfârşitul termenului de valabilitate: 00/00/0000; abrogat prin 32013D0025
protecția faunei
protecția florei
32008D0095 abrogare Modificat prin:
abrogat prin 32013D0025 Acte menționate:
31997D0266
32002D0011 Selectează toate actele care menționează acest document
din 22 decembrie 2009
de adoptare, în temeiul Directivei 92/43/CEE a Consiliului, a celei de-a treia liste actualizate a siturilor de importanță comunitară pentru regiunea biogeografică Macaronezia
[notificată cu numărul C(2009) 10414]
(2009/1001/UE)
având în vedere Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică [1], în special articolul 4 alineatul (2) al treilea paragraf,
(1) Regiunea biogeografică Macaronezia menționată la articolul 1 litera (c) punctul (iii) din Directiva 92/43/CEE, este compusă din arhipelagurile Azore și Madeira (Portugalia) și Insulele Canare (Spania) situate în Oceanul Atlantic, astfel cum sunt specificate în harta biogeografică aprobată la 25 aprilie 2005 de către comitetul instituit prin articolul 20 din directiva respectivă, denumit în continuare "Comitetul Habitate".
(2) În contextul unui proces inițiat încă din 1995, este necesar să se realizeze progrese suplimentare în ceea ce privește punerea efectivă în practică a rețelei Natura 2000, care reprezintă un element esențial al protejării biodiversității în Comunitate.
(3) Lista inițială și prima listă actualizată a siturilor de importanță comunitară pentru regiunea biogeografică Macaronezia, în sensul Directivei 92/43/CEE, au fost adoptate prin Deciziile 2002/11/CE [2] și 2008/95/CE ale Comisiei [3]. În temeiul articolului 4 alineatul (4) și al articolului 6 alineatul (1) din Directiva 92/43/CEE, statul membru în cauză desemnează siturile incluse în lista siturilor de importanță comunitară pentru regiunea biogeografică Macaronezia ca arii speciale de conservare, cât mai curând posibil, în termen de maximum șase ani, stabilind prioritățile și măsurile de conservare necesare.
(4) În contextul unei adaptări dinamice a rețelei Natura 2000, listele siturilor de importanță comunitară fac obiectul unei revizuiri. Prin urmare, este necesară o a doua actualizare a listei regiunii Macaronezia.
(5) Pe de o parte, a doua actualizare a listei siturilor de importanță comunitară pentru regiunea biogeografică Macaronezia este necesară în vederea includerii siturilor suplimentare propuse de către statele membre, începând din anul 2006, ca situri de importanță comunitară pentru regiunea biogeografică Macaronezia în sensul articolului 1 din Directiva 92/43/CEE. Obligațiile care decurg din articolul 4 alineatul (4) și din articolul 6 alineatul (1) din Directiva 92/43/CEE sunt aplicabile cât mai curând posibil, în termen de maximum șase ani de la adoptarea celei de-a doua liste actualizate a siturilor de importanță comunitară pentru regiunea biogeografică Macaronezia.
(6) Pe de altă parte, a doua actualizare a listei siturilor de importanță comunitară pentru regiunea biogeografică Macaronezia este necesară pentru a reflecta eventualele modificări ale informațiilor referitoare la situri, comunicate de către statele membre ulterior adoptării listei comunitare inițiale și a primei liste comunitare actualizate. În acest sens, a doua listă actualizată a siturilor de importanță comunitară pentru regiunea biogeografică Macaronezia constituie o versiune consolidată a listei siturilor de importanță comunitară pentru regiunea biogeografică Macaronezia. Cu toate acestea, trebuie subliniat faptul că obligațiile care decurg din articolul 4 alineatul (4) și din articolul 6 alineatul (1) din Directiva 92/43/CEE sunt aplicabile cât mai curând posibil, în termen de maximum șase ani de la adoptarea listei inițiale sau a primei liste actualizate a siturilor de importanță comunitară pentru regiunea biogeografică Macaronezia, în funcție de lista în care a fost inclus ca atare, pentru prima dată, un sit de importanță comunitară.
(7) Pentru regiunea biogeografică Macaronezia, listele siturilor propuse ca situri de importanță comunitară în sensul articolului 1 din Directiva 92/43/CEE au fost transmise Comisiei în perioada noiembrie 1997-octombrie 2008 de către statele membre în cauză, în conformitate cu articolul 4 alineatul (1) din directiva menționată.
(8) Listele siturilor propuse au fost însoțite de informații privind fiecare sit, furnizate în formatul prevăzut de Decizia 97/266/CE a Comisiei din 18 decembrie 1996 privind formularul-tip pentru siturile propuse ca situri Natura 2000 [4].
(9) Aceste informații cuprind harta cea mai recentă și definitivă a sitului, transmisă de statele membre în cauză, denumirea, localizarea și suprafața sitului, precum și datele obținute prin aplicarea criteriilor prevăzute în anexa III la Directiva 92/43/CEE.
(10) Pe baza proiectului de listă elaborat de Comisie de comun acord cu fiecare dintre statele membre în cauză, care identifică, în plus, situri care găzduiesc tipuri de habitate naturale prioritare sau specii prioritare, este necesar să se adopte o a doua listă actualizată de situri selectate ca situri de importanță comunitară pentru regiunea biogeografică Macaronezia.
(11) Cunoștințele privind existența și distribuția tipurilor de habitate naturale și a speciilor evoluează în permanență, ca rezultat al controlului prevăzut la articolul 11 din Directiva 92/43/CEE. Prin urmare, evaluarea și selectarea siturilor la nivel comunitar au fost efectuate pe baza celor mai bune informații disponibile în prezent.
(12) Anumite state membre nu au propus suficiente situri pentru a îndeplini cerințele Directivei 92/43/CEE în ceea ce privește anumite tipuri de habitate și anumite specii. Prin urmare, pentru aceste tipuri de habitate și specii nu se poate concluziona că rețeaua Natura 2000 este completă. Luând în considerare timpul necesar pentru primirea informațiilor și pentru ajungerea la un acord cu statele membre, este necesară adoptarea unei a doua liste actualizate a siturilor, care va trebui revizuită în conformitate cu articolul 4 din Directiva 92/43/CEE.
(13) Având în vedere insuficiența cunoștințelor privind existența și distribuția unor tipuri de habitate naturale din anexa I și de specii din anexa II la Directiva 92/43/CEE, nu se poate stabili dacă rețeaua Natura 2000 este completă sau incompletă. Lista trebuie revizuită, dacă este cazul, în conformitate cu articolul 4 din Directiva 92/43/CEE.
(14) Din motive de claritate și transparență, este necesar ca Decizia 2008/95/CE să fie înlocuită.
(15) Măsurile prevăzute de prezenta decizie sunt conforme cu avizul Comitetului Habitate,
A doua listă actualizată a siturilor de importanță comunitară pentru regiunea biogeografică Macaronezia, în conformitate cu articolul 4 alineatul (2) al treilea paragraf din Directiva 92/43/CEE, este stabilită în anexa la prezenta decizie.
Decizia 2008/95/CE se abrogă.
Adoptată la Bruxelles, 22 decembrie 2009.
[1] JO L 206, 22.7.1992, p. 7.
[2] JO L 5, 9.1.2002, p. 16.
[3] JO L 31, 5.2.2008, p. 39.
[4] JO L 107, 24.4.1997, p. 1.
A doua listă actualizată a siturilor de importanță comunitară pentru regiunea biogeografică Macaronezia
Fiecare sit de importanță comunitară (SIC) se identifică pe baza informațiilor furnizate în formularul Natura 2000, inclusiv a hărții corespunzătoare. Aceste informații au fost transmise de autoritățile naționale competente în conformitate cu articolul 4 alineatul (1) al doilea paragraf din Directiva 92/43/CEE.
Tabelul de mai jos cuprinde următoarele informații:
A : codul SIC, compus din nouă caractere, dintre care primele două reprezintă codul ISO al statului membru;
B : denumirea SIC;
C : * = prezența în cadrul SIC a cel puțin unui tip de habitat natural prioritar și/sau a unei specii prioritare în sensul articolului 1 din Directiva 92/43/CEE;
D : suprafața SIC în hectare sau lungimea SIC în kilometri;
E : coordonatele geografice ale SIC (latitudine și longitudine).
Toate informațiile prezentate în lista comunitară de mai jos se bazează pe datele propuse, transmise și validate de Portugalia și Spania.
Codul SIC | Denumirea SIC | * | Suprafața SIC (ha) | Lungimea SIC (km) | Coordonatele geografice ale SIC |
Longitudine | Latitudine |
PTMAZ0001 | Menez Gwen | | 9489 | | W 31 31 | N 37 49 |
PTMAZ0002 | Lucky Strike | | 19023,5 | | W 32 18 | N 37 17 |